《望海二首 其一》
明代·俞安期

纷纷灵异变昏朝，阴火随波远自飘。龙藏函经连水府，蜃楼开市借云霄。

星临东极无分野，山入南荒有沃焦。日日潮来长应候，似应西答百川朝。

作者简介：苏州府吴江人，迁宜兴，老于南京，初名策，字公临，更名后，改字羡长。以长律一百五十韵投王世贞，世贞为之延誉，由是得名。有《唐类函》、《类苑琼英》、《诗隽类函》、《翏翏集》。